**Обобщена справка за постъпилите предложения по чл. 26 от Наредбата за провеждане на обществени консултации на територията на Столична община към публикуван за обществено консултиране доклад относно План-сметка за дейностите по събиране, извозване, обезвреждане в депа или други съоръжения на битовите отпадъци и за поддържане чистотата на териториите за обществено ползване за 2024 г. и размер на такса за битови отпадъци за жилищни имоти на предприятията и гражданите за 2024 г.**

1. **Справка на постъпилите предложения**

|  |  |  |  |
| --- | --- | --- | --- |
| **Автор/ Вносител** | **Въпрос, коментар, препоръка, предложение** | **Становище** | **Отговор / Коментар** |
| **Ясен Славов** | Предвижда ли се инвестиции за придобиване на персонална механизация и специализирани препарати за операторите по почистването?  Например:   1. Моторизирани листосъбирачи и смукачи за листа - неефикасно и неадекватно за 21 век е хора да бъдат оборудвани с метли, които не правят нищо повече от това да вдигат прах във въздуха. Разбира се, ако искаме подходът да е цялостен и модерен, подобни уреди трябва да бъдат захранвани с електричество, а не с петролни продукти. Такива са трендовете в Калифорния например, където има забрана за неелектрически листосъбирачи, с оглед на замърсяването на въздуха и шумовото замърсяване. 2. Парочистачки за упорити замърсявания - тротоарите са осеяни със залепнали дъвки и фасове, които не могат да бъдат отстранени механично без помощта на струи под високо налягане. 3. Препарати за отстраняване на графити и препарати за последваща обработка на повърхностите с цел предотвратяване на повторни вандалски прояви с графити? Примери за подобни покрития можете да намерите по-долу:   https://nanoslic.com/ns240-anti-graffiti-nanocoating/  https://www.cortecmci.com/product/mci-anti-graffiti-coating/ | **Направените предложения и коментари не се отнасят конкретно към план-сметката за 2024 г., а цялостно към системата за управление на отпадъците на СО. При подготовка на необходимите разходи за дейностите по събиране и транспортиране на отпадъци; Почистване и поддържане на улици и места за обществено ползване са вмети предвид дейностите съгласно действащите договори, площи, кратности на изпълнение и графици.**  **Част от направените коментари и препоръки са заложени в техническите спецификации към договорите за събиране и транспортиране на отпадъци; Почистване и поддържане на улици и места за обществено ползване на територията на Столична община. При подготовка на документация за провеждане на нова обществена поръчка, предложенията, които не са част от сега действащите условия ще бъдат разгледани по същество.** | В договорите за възлагане на обществена поръчка, сключени между Столична община и фирми изпълнители с предмет предоставянето на услуги по: „Събиране и транспортиране на отпадъци; Почистване и поддържане на улици и места за обществено ползване на територията на Столична община” и Техническите спецификация към тях, е предвидено следното:  За дейност „Събиране и транспортиране на биоотпадъци /окапали листа/ на обществени места – улични платна, тротоари, площади и др.“   * Изпълнителят извършва дейността с листосъбирачки за събиране на окапали листа и ръчно.   За дейности по почистване и поддържане на улици и други места за обществено ползване:   * Автометачни машини с кръгли четки разположени странично и централно със смукателно устройство; * Автометачни вакуумни машини с приставка - тип «прахосмукачка» за метене на тротоари и др. места за обществено ползване за метене с хибридно или електрическо задвижване * За измиване на пътни принадлежности, пешеходни зони, подлези и други места за обществено ползване, както и за измиване и дезинфекция на контейнери за отпадъци:   Фирмите изпълнители следва да разполагат със специализирана транспортна техника оборудвана с водоструйка или пароструйка. При извършвани ежегодни проверки е установено, че фирмите разполагат с водоструйки.  При дейност „Механизирано миене“ на подлези, същата се извършва с водоструйка, пароструйка или машина за измиване на твърди подови настилки /ръчноводими или седлови /.  За дейност „Почистване на графити от места, общинска собственост“, местата, на които могат да извършват тази дейност са: фасади на общински сгради, училища, детски градини, подлези, мостови съоръжения и други места за обществено ползване.  Извършва се целогодишно от служители на Изпълнителя със специализирана техника /с пароструйка, с пясъкоструйка, водоструйка или др./ и специален за целта препарат, който премахва графити, свастики, надписи, рисунки и др.  С Решение 94/09.02.2023 г. на Столичен общински съвет, като част от цялостната политика на Столичната община за подобряване на облика на градската среда, започна почистване на фасади, места и обекти на територията на гр. София в зона I и фасади от Зона II. Условие за почистване на сгради и обекти е да не са с компрометирана структура на фасадата, като задължително условие е да се подава заявление по образец до Столичен инспекторат. Почистването се осъществява от „Софекострой“ ЕАД, а контролът върху изпълнението на дейността се извършва от Столичен инспекторат.  Коментари относно представените препарати:  - NanoSlic NS 240 за хидрофобно и олеофобно покритие, която отблъсква всички бои, маркери и покрития на основата на вода и разтворители на различни повърхности. Цената за 30 милилитра е 39 долара.  - MCI® Anti-grafiti Coating е двупакетен алифатен уретан на основата на разтворител, който се прилага предимно върху бетонни повърхности, за да позволи лесно отстраняване на всякакви графити. Може да се нанася и директно върху стоманени повърхности или върху покрития на базата на разтворители. MCI® Anti-grafiti Coating може да се използва както за външни, така и за вътрешни приложения, тъй като покритието има отлична UV устойчивост.  - MCI® Wall Defense е прозрачно, базирано на силиконов еластомер покритие срещу графити, което може да се нанася върху външни бетонни, зидарски и метални повърхности. Предназначен е да се използва върху различни видове зидария, както с покритие, така и без покритие. Не се нуждае от повторно нанасяне след премахване на графити.  Трябва да се вземе под внимание, че за всяка дейност по сключените договори се заплаща по съответната цена предвидена в тях. Предложените препарати са иновативни, които могат да бъдат взети предвид при изготвяне на следващите Технически спецификации, ако е икономически оправдано. |
| Ако това не е възможно, с оглед на това, че дейностите са възложени на външни изпълнители, има ли механизми за налагането на критерии (покриващи точките горе) върху изпълнителите, за да се подсигури целесъобразното и модерно усвояване на средствата? | **Направените предложения и коментари не се отнасят конкретно към план-сметката за 2024 г., а цялостно към системата за управление на отпадъците на СО.** | Предложенията ще бъдат разгледани при изготвяне на бъдещи технически спецификации, в които се залагат изискванията за изпълнение на дейностите. |
| Предвижда ли се организация по ангажиране на обществото в почистването и практики за изграждане на самосъзнание за чистота заобикаляща среда?  Например:  Организирани доброволчески отряди (снабдени с нужните ресурси и механизация) за почистване по райони? Това е честа практика в чужбина, като конкретен пример мога да посоча няколко инициативи от стратегията на New South Wales, Australia за 2011, за борба с графитите (https://www.parliament.nsw.gov.au/pbo/Documents/2011Budgetimpactstatement/Appendix%209%20-%20Towards%20grafitti%20free%20streets.pdf, секция Action):  1. Откриването на централа занимаваща се единствено с приемането на сигнали за вандализирани локации, с цел навременното насочване на професионални/доброволчески екипи към проблемните локации.  2. Снабдяването на доброволчески отряди с 20 оборудвани вана, с цел навременно откриване и отстраняване на графити, чрез пребоядисване и нанасяне на защитни покрития.  3. Внедряване на практики за (наказателен) обществено-полезен труд извършван от лицата заловени да вандализират обществена и частна собственост. | **Направените предложения и коментари не се отнасят конкретно към план-сметката за 2024 г., а цялостно към системата за управление на отпадъците на СО.** | Ежегодно Столична община съвместно със Столичен инспекторат организират кампания „Пролетно почистване“. Кампанията цели да привлече повече граждани, които доброволно да участват в почистване на споделени пространства в столицата. В рамките на кампанията се организират дейности, с които да се почистят и облагородят местата за обществено ползване като: прилежащи територии към жилищни сгради, еднофамилни къщи, общински учреждения, детски и спортни площадки, градинки, междублокови пространства, училищни дворове, детски заведения.  1.В случай на констатирани нередности гражданите могат да подадат сигнали чрез платформата Контактен център на СО и сайта на Столичен инспекторат.  2. Контролен орган по изпълнение на дейностите свързани с почистване на териториите на СО е Столичен инспекторат, който е оборудван със специализирани автомобили за целта.  В допълнение, в Плана за действие към Програма за предотвратяване образуването на отпадъци, част от Програмата за управление на отпадъците на Столична община за периода 2021 – 2028 г., (ППОО) са заложени следните мерки:  - Привличане на неправителствения сектор за сформиране на екипи от т. нар „консултанти по отпадъци“, за провеждане на информационни кампании с обществеността.  - Провеждане на информационни кампании за предотвратяване на отпадъци на база „локални проучвания“, на различни територии и райони в СО, с различни социални групи като се използват различни подходи за провеждане на информирането на гражданите.  3. Направеното предложение е извън компетенциите на Столична община. |
| **Борислав Колев** | За да има резултат от почистването и похарчените средства е необходимо да бъде осигурен пълен достъп до уличното платно и тротоарите, защото иначе замърсяването и праха, само ще бъдат изтласкани към периферията и ще се разнесат наново след някакъв период на съхнене. Затова е необходимо почистването да бъде съпроводено с организация по освобождаване на улицата и тротоарите от паркирани автомобили и преместваеми обекти. Давам за пример и италианските градове, като Флоренция, където се чисти по календар и има табели обозначаващи времето и датата на почистване (в случая от 8:00 до 11:00 ч. всяка четвърта сряда на месеца). Всички автомобили, които не бъдат преместени биват принудително репатрирани. Това решава 2 проблема. Първо - възможно е реално и добро почистване на уличните платна и тротоарите от земни наноси и прах и второ - премахва автомобилите, които са трайно изоставени и не са в движение. Дори и в началото тази организация за почистване да не е периодична е необходимо да се извърши поне веднъж в рамките на целия град, защото той никога не е бил почистван изцяло. Убеден съм, че това ще подобри качеството на въздуха и средата, което е от изключително значение за добрия живот в града, който всички ние обичаме.  Моля за отговор, дали се обмисля създаването на организация за премахването на паркирани автомобили и преместваеми обекти, всеки път, когато ще бъде извършвано миене на тротоари и пътни платна? | **Направените предложения и коментари не се отнасят конкретно към план-сметката за 2024 г., а цялостно към системата за управление на отпадъците на СО, като СО има разработена процедура и създадена практика в тази връзка.** | Следва да се има предвид, че дейностите по измиване на вътрешно-квартални улици се извършва по предварително утвърден график, за което със заповед на кмета на Столична община се въвежда временна организация на движения, включваща уведомяване на живеещите граждани в района, отстраняване на паркиралите автомобили и затваряне на улиците за движение, като информация за процедурата е предоставена в становище на СИ |
| **Ивайло Жеков** | Приоритизиране на машинното метене: Предлагам увеличаване на бюджета за машинното метене в града поради по-високата ефективност и по-ниските разходи на този метод спрямо ръчното метене. За целта трябва дас е гарантира подходяща инфраструктура и достъпност на съответните машини. | **Направеното предложение вече е заложено в план-сметката за 2024 г.** | В план-сметката за 2024 г. е предвидено механизирано метене на улици /улични платна/ и площади 22 пъти месечно за периода от м. март до м. ноември. Предвижда се да бъдат изметени машинно 392 973 дка улични платна и площади. Увеличението е с 5%. |
| Организация за премахване на паркирани автомобили: Необходимо е да се създаде система, която премахва автомобилите, които пречат на процесите на почистване, като това може да помогне за по-ефективно миене на улиците и тротоарите. | **Направените предложения и коментари не се отнасят конкретно към план-сметката за 2024 г., а цялостно към системата за управление на отпадъците на СО, като СО има разработена процедура и създадена практика в тази връзка.** | Следва да се има предвид, че дейностите по измиване на вътрешно-квартални улици се извършва по предварително утвърден график, за което със заповед на кмета на Столична община се въвежда временна организация на движения, включваща уведомяване на живеещите граждани в района, отстраняване на паркиралите автомобили и затваряне на улиците за движение, като информация за процедурата е предоставена в становище на СИ |
| Необходимост от подобрена инфраструктура: За да се постигне по-голяма ефективност, е от съществено значение да се подобри инфраструктурата, като се отстрани препятствията, които затрудняват процесите на почистване, като разбити тротоари, дупки, кални точки, паркиране в зелени площи, засилен контрол над строителните обекти. | **Направените предложения и коментари не се отнасят конкретно към план-сметката за 2024 г., а цялостно към системата за управление на отпадъците на СО, като СО има разработена процедура и създадена практика в тази връзка.** | Столична община продължава да изпълнява дейности, свързани с подобряването на градската инфраструктура. С Решение №395 на Столичния общински съвет от 09.06.2022 г. беше одобрен дългосрочен дълг в размер до 50 000 000 евро чрез сключване на договор за заем с Европейската инвестиционна банка за съфинансиране на компонент „Транспортна свързаност и достъпна среда“ към проект „Устойчива градска мобилност. Изграждане и реконструкция на основни артерии от кръгово-радиалната улична мрежа на гр. София“. Предвидени са дейности за:   * подмяна на съществуваща, неизправна тротоарна настилка; * подмяна на капаци, включително рекордиране на ниво; * поставяне на антипаркинг колчета; * поставяне на бордюри, водещи ивици и тактилни плочи; * ремонт на изкуствени неравности при необходимост.   Посредством полученото финансиране ще бъдат извършени ремонтни дейности за над 690 000 кв. м от съществуващата тротоарна мрежа на територията на Столична община.  В допълнение, през 2020 г. стартира инициатива за облагородяване на пространства, източници на запрашаване. За целта бяха събрани данни от районните администрации за броя, площта и точната локализация на пространствата, източници на прах, след което бяха възложени дейностите за изпълнение чрез районните администрации. За 2020 г. са изпълнени 7 обекта в три пилотни района – „Красна поляна“, „Овча купел“ и „Надежда“. Общата обновена площ е 3 030 кв. м. През 2021 г. инициативата по облагородяването на „калните точки“ продължава, като са изпълнени 52 обекта в 20 столични района, обновената площ е 33 821,71 кв. м. През 2022 г. са изпълнени 42 обекта в 21 района на Столична община с обща площ от 30 843 кв. м. За 2023 г. общо са възложени за изпълнение 48 обекта в 18 столични района с обща площ от 27 610,50 кв. м. Общо от началото на инициативата до момента (м. декември 2023 г.), са изпълнени 120 обекта. През 2024 г. Столична община ще продължи дейностите по облагородяване на пространствата и премахването на калните точки. |
| Важно е да се промени наредбата за изхвърляне на ЕГО до контейнерите. Има много причини, поради които местата се затрупват с тези отпадъци. Например, повечето камиони, които събират този вид отпадъци, не са достатъчно проходими при трудни терени и има проблем при сняг и дъжд. На сметището има проблеми с достъпа до частта, където се изсипва смесен ЕГО и поради това този вид отпадък се пропуска в лошо време. Когато се натрупа много от тези отпадъци, се създава впечатление за сметище. | **Направените предложения и коментари не се отнасят конкретно към план-сметката за 2024 г., а цялостно към системата за управление на отпадъците на СО, като СО е предприела действия в тази връзка.** | В периода 2020 – 2023 г. Столична община предприе действия по изменение на системата за разделно събиране и третиране на ЕГО и строителни отпадъци (СО) с произход от домакинствата. Същите включват изграждане на площадки в различни столични райони, където гражданите самостоятелно и безвъзмездно да предават ЕГО и малки количества СО. Предвижда се в р-н Люлин, в близост до околовръстния път да бъде изградена инсталация за третиране и оползотворяване на ЕГО от бита, в която ще има модул за третиране на СО. Гражданите ще могат безвъзмездно да предават ЕГО и СО и в тази инсталация. Тези отпадъци ще бъдат събирани и при заявка от гражданите. До момента за изграждането на тази инсталация са извършени прединвестиционни проучвания, изготвен е ПУП и виза за проектиране за терена и се очаква да приключи процедурата за преценка необходимостта от ОВОС, след което ще може да бъде изготвена тръжна документация и обявена обществена поръчка за проектиране и изграждане. |
| Като предложения, мога да предложа оператора на депото да създаде условия за изхвърляне при лоши метеорологични условия на управляваното от тях депо. Също общинския съвет може да преработи наредбите за изхвърляне на големи отпадъци и подобряване на контрола. Идеята е да се обособят места в кварталите, където само там е разрешено безплатно изхвърляне на тези отпадъци от гражданите, и да се спре формирането на нерегламентирани сметища до всяка кофа. В някои райони на общината има дробилки за клони и съответните екипи за обслужване. Това значително улеснява почистването на клоните и не позволява задръстване на квартала. Лесно може да се направи справка с количеството отпадъци, които са предадени на завода за биоразградими отпадъци и тази практика да се приложи и при останалите. |  |  |
| **Илиана Георгиева** | Много често се препълват жълтите контейнери. Може ли да се извозват по-често и да са повече на брой? | **Направеното предложение не се отнася конкретно към план-сметката за 2024 г., а цялостно към системата за управление на отпадъците на СО.** | Обслужването на контейнерите се извършва по месечен график предварително съгласуван с кметовете на райони и Столичен инспекторат, при който не се допуска препълване на съдовете за разделно събиране на отпадъци и замърсяване на околното пространство, в това число по-голяма честота през коледни, новогодишни и други празници. По предложение на Столичен инспекторат графиците могат да бъдат променяни съобразно темповете на запълване на съдовете. Съгласно чл.24, ал.1 от Наредбата за опаковки и отпадъци от опаковки, броя на разположените съдове е спрямо регистрираните по настоящ адрес жители на съответния населено място/ или район /. |
| **Бисер Симеонов** | Къде мога да намеря детайлна и актуална информация за обхвата за снегопочистване за с. Владая? На база на какъв критерии и кой определя този обхват за снегопочистване?  Има ли приоритизация / категоризация на улиците, които следва да се почистват от сняг? Ако има приоритизация / категоризация на улиците за снегопочистване - как и коя я определят?  Има ли установен процес за публично участие на гражданите в изготвянето на обхвата за снегопочистване?  Има ли установен процес на публично съгласуване на обхвата за снегопочистване с гражданите на съответните райони?  След края на снеговалежа - какъв е допосимият срок за почистване от сняг на улиците, които са включени в обхвата за снегопочистване?  Какъв е процесът за подаване на сигнали за нарушения, в случай че улица, която е включена в обхвата за снегопочистване не е почистена от сняг в определения срок? | **Направените предложения и коментари не се отнасят конкретно към план-сметката за 2024 г., а цялостно към системата за управление на отпадъците на СО.** | Изпълнителите по договорите изготвят и представят в срок до 15 септември на съответната година за всеки район в обособената позиция Оперативен план в частта за зимно почистване и поддържане, който се съгласува със Столичен инспекторат /СИ/, кмета на съответния район и се утвърждава от Възложителя. Същият се публикува ежегодно на интернет страницата на СИ и е достъпен за граждани https://inspectorat-so.org/%D0%B3%D1%80%D0%B0%D1%84%D0%B8%D1%86%D0%B8/%D0%BE%D0%BF%D0%B5%D1%80%D0%B0%D1%82%D0%B8%D0%B2%D0%BD%D0%B8-%D0%BF%D0%BB%D0%B0%D0%BD%D0%BE%D0%B2%D0%B5/3389-%D0%BB%D0%B5%D1%82%D0%BD%D0%B8-%D0%BE%D0%BF%D0%B5%D1%80%D0%B0%D1%82%D0%B8%D0%B2%D0%BD%D0%B8-%D0%BF%D0%BB%D0%B0%D0%BD%D0%BE%D0%B2%D0%B5-2  Зимното почистване и поддържане се извършва в следната последователност: улици с масов градски транспорт, опасни и стръмни участъци, улици с обществена значимост, вътрешно-квартални улици.  При прогноза за очакван снеговалеж, Изпълнителя разполага снегопочистващата техника на местостоянките минимум два часа преди прогнозния час за започване на снеговалежа.  Сигнали и жалби за некачествено извършени дейности могат да се отправят пряко към Изпълнителите на посочените на интернет страницата му телефони, в Оперативния център на СИ и чрез Контактния център на Столична община.  Ежегодно кметът на Столична община, по предложение на районните кметове и СИ, издава заповед за границите на организираното сметосъбиране и сметоизвозване, в която се извършват услуги по сметосъбиране и сметоизвозване, обезверждане на битови отпадъци в депа или други съоръжения; поддържане чистотата на териториите за обществено ползване (включително зимно поддържане). Заповедта е достъпна в районните администрации, на сайта на Столичен инспекторат и Столична община. |
| **Стефка Димитрова** | След като кварталите дълги години бяха забравени от Столична община, е време да бъде обърнато внимание и на тях. Освен подобряване на инфраструктурата, премахване на калните точки и ограничаване възможността водачите на автомобили да паркират в зелените площи е нужно въвеждането на адекватни мерки за почистване на кварталните улици.  В момента се извършва единствено поливане, но не и истинско миене. Цистерните с вода минават на висока скорост по 2-3 от по-главните улици, които обслужват. Т.е. симулира се дейност. Наблюденията ми са от кв “Мусагеница”, район “Студентски”.  По-малките улички въобще не се почистват - нито машинно, нито ръчно. И така е поне в последните 15 години. В резултат на това в периферията на улиците са се образували огромни наноси от кал, изсъхнали листа и боклуци. А в тези наноси паркират автомобилите, които след това разнасят всичко това по улиците. А през лятото тази кал се превръща в прах, която всички ние дишаме.  Затова е необходимо веднъж годишно да се извършва качествено почистване на тези наноси, съпроводено с организация по поетапното освобождаване на улиците и тротоарите от паркирани автомобили. А МПС, които не бъдат доброволно преместени, трябва да бъдат принудително репатрирани.  Също така е нужно поне 2-3 пъти в годината служители на районната администрация или Столичен инспекторат да обхождат кварталите за стикиране на автомобилите, излезли от употреба. В момента се работи само по сигнали на граждани. В нашия квартал например има автомобили с изтекъл технически преглед още през 2019, 2020 и 2021 година. Това поражда големи проблеми, тъй като такива автомобили отнемат от местата за паркиране и някои живущи са принудени да го правят в градинки, по тротоари и зелени площи. А това е свързано с последващото замърсяване на улиците.  Трябва да се обърне внимание и на редовното почистване на уличните шахти, тъй като на места се образуват завирявания по паркингите и улиците. | **Направените предложения вече са заложени в план-сметката за 2024 г.** **Същите се отнасят цялостно към системата за управление на отпадъците на СО.** | В план-сметката за 2024 г. е предвидено 8 пъти годишно измиване на вътрешно кварталните улици, улиците от обществено значение и улиците с масов градски транспорт.  Общо 155 037 дка, увеличението е с 17%.  Също така е предвидено механизирано метене на улици /улични платна/ и площади 22 пъти месечно за периода от м. март до м. ноември. Предвижда се да бъдат изметени машинно 392 973 дка улични платна и площади. Увеличението е с 5%.  Следва да се има предвид, че дейностите по измиване на вътрешно-квартални улици се извършва по предварително утвърден график, за което със заповед на кмета на Столична община се въвежда временна организация на движения, включваща уведомяване на живеещите граждани в района, отстраняване на паркиралите автомобили и затваряне на улиците за движение, като становище по въпроса е предоставено от СИ:  Условията и редът за управление на излезлите от употреба моторни превозни средства /ИУМПС/ са уредени в Наредбата за управление на отпадъците и поддържане и опазване на чистотата на територията на Столична община, а именно  Чл. 46. (1) (Изм. - Решение № 136 по Протокол № 30 от 18.03.2021 г., в сила от 1.06.2021 г.) Кметовете на районите назначават комисия с представители на Столичен инспекторат и районната общинска администрация за установяване на ИУМПС, собствеността на терена и собствеността на ИУМПС. На установените ИУМПС се залепва стикер - предписание, съгласно образец - Приложение № 1.  (2) Комисията съставя констативен протокол за техническото състояние на МПС в 3 екземпляра, съгласно образец - Приложение № 2, в който се отбелязва датата на поставяне на стикер-предписание по ал. 1. Собствениците на ИУМПС се уведомяват по реда на АПК, като при поискване от собственика или от упълномощено от него лице, им се предоставя екземпляр от протокола.  (3) С поставянето на стикер-предписание по ал. 1 за преместване на ИУМПС, започва да тече тримесечен срок за преместване на МПС.  (4) Преместването на ИУМПС на друго място общинска или държавна собственост, не спира изпълнението на предписанието по ал. 3.  (5) (Доп. - Решение № 136 по Протокол № 30 от 18.03.2021 г., в сила от 26.03.2021 г.) В случай, че в срока по ал. 3 собственикът не е изпълнил предписанието, въз основа на констативния протокол за техническото състояние на МПС по ал. 2, кметът на Столична община или упълномощено от него длъжностно лице издава заповед за принудително преместване на ИУМПС на площадка за временно съхранение или в център за разкомплектоване на ИУМПС за сметка на собственика на ИУМПС. Заповедта се издава не по-късно от един месец от изтичането на срока по ал. 3.  (6) (Отменена в частта относно въведеното изискване за притежаване на разрешение, издадено по реда на чл. 35 от ЗУО, за извършване на дейности по събиране и транспортиране на ИУМПС - Решение № 2021 от 13.04.2020 г. на АдмС - София по адм. д. № 11814/2019 г., потвърдено с Решение № 174 от 7.01.2021 г. на ВАС по адм. д. № 7820/2020 г., промяната е отразена на 11.01.2021 г.) Заповедта се изпълнява от лицата, с които общината има сключен договор и притежаващи разрешително по чл. 35 от Закона за управление на отпадъците за извършване на дейности по временно съхраняване и разкомплектоване на ИУМПС, за сметка на собственика.  (7) Когато адресът на някое от заинтересованите лица не е известен и то не е намерено на посочения от него адрес, съобщението се поставя на таблата за обявления и интернет страниците на съответните органи, представени в комисията по ал. 1.  (8) На собственици на ИУМПС, които не изпълнят предписанието за преместване по ал. 3, контролните органи по тази наредба съставят акт за установяване на административно нарушение по нормативните актове, които са нарушени, като се спазят изискванията на Закона за административните нарушения и наказания.  (9) (Нова - Решение № 136 по Протокол № 30 от 18.03.2021 г., в сила от 26.03.2021 г.) При постъпване на сигнал за наличието на ИУМПС върху имот общинска собственост комисията по ал. 1 разглежда сигнала в срок до един месец от датата на постъпването му. |
| **Евгения Ташева**  **координатор Нулеви отпадъци**  **сдружение За Земята** | Уважаеми г-н Терзиев,  Както вече сте установил лично, управлението на отпадъците в София страда от сериозни недостатъци: липса на ефективност, прозрачност и амбиция. Екологично сдружение За Земята от години наблюдава липсата на развитие и предлага решения на Столична община, които в огромната си част са оставени без внимание от досегашните ръководства. Искрено се надяваме, че Вие ще успеете промените това. На Вашето внимание предлагаме кратки коментари към План-сметката за 2024 г. заедно с все още актуалните към момента четири предложения, отправени към СО през 2020 г. от За Земята и Горичка, както и други свързани с темата материали от За Земята.  На първо място, с цел подобряване на прозрачността и публичния достъп до адекватна информация относно управлението на отпадъците в София, предлагаме занапред при ежегодното обсъждане на план-сметката, освен доклад, пряко касаещ разходите и приходите в сметката, кметът да публикува и междинен доклад относно цялостните постижения по управление на отпадъците, за да имат гражданите и бизнесите по-пълна представа за резултатите от настоящата система, когато изработват своите становища относно план-сметката. Впоследствие прозрачността изисква публикуване и на финален ежегоден доклад до края на м. март през годината, следваща отчетната година. Към момента тези доклади не са били обект на публично достояние, въпреки че засягат пряко основна комунална услуга и най-голямто перо в общинския бюджет, захранвано от средствата на местните данъкоплатци.  На второ място, приветстваме предприетите действия за оздравяване работата на столичното предприятие за управление на отпадъците и очакваме с нетърпение да публикувате доклада на временно изпълняващия длъжността директор Н. Савов с анализ на състоянието и препоръки за следващи действия. Въпреки това, трябва да отбележим, че форматът на доклада към План-сметката има нужда от значително подобрение с цел по-голяма яснота и прозрачност.  На трето място, моля, обърнете внимание на изводите от доклада на Световната банка от 2019 г. относно нереално високите разходи на българските общини за поддържане чистотата на обществени територии в сравнение с други европейски страни с много по-висок БВП като Белгия и Нидерландия. (Световната банка, януари 2019 г. Преглед на разходите : Подобряване на ефективността и ефикасността на разходите за управление на отпадъците. http://documents.worldbank.org/curated/en/184551548920986501/pdf/134223-30-1-2019-13-6-33-BGWMJan.pdf, вж. стр. 34-35 и таблица 8.). С планираните разходи по това перо за 2024 г. От над 103 милиона лева, това възлиза на 67лв / жител/ година, което е повече от същите, дължими в Швейцария, например (Ibid).  Във връзка с проследяването и справянето с нерегламентирани замърсявания с отпадъци, предлагаме да публикувате първоначалното проучване, проведено от външен изпълнител (Аерографика). В последствие, вместо по-нататъшно възлагане на външен изпълнители, служителите на Столичен инспекторат, чиято издръжка надхвърля 5 милиона лева годишно, след кратко обучение и снабдяване с достъпни дигитални средства за геолокация, могат да поддържат актуален регистър на местата, замърсени с отпадъци, включително да се използват и проверени данни, подадени чрез системата за сигнали за нередности в София -https://call.sofia.bg/.  За повече конкретни предложения, моля обърнете внимание на изброените по-долу материали:  А. Четири предложения за подобряване на управлението на отпадъците в София:  https://www.zazemiata.org/wp-content/uploads/2020/07/200630\_Pismo-SO-SmartWaste-Final.pdf  1. Биоотпадъците следва да са на фокус през 2024г. поради влизането в сила на изискването  за разделното им събиране и от домакинствата. Инфографика: https://www.zazemiata.org/wpcontent/  uploads/2020/07/SmartWaste\_Sofia-ZaZemiata-Gorichka\_1.jpg  Моля, за по-подробни идеи обърнете внимание и на пилотния проект в Надежда, осъществен  в рамките на международен проект Benefit as you save, разработен от експерти на За Земята: https://benefit-as-you-save.eu/bas-plans/sofia/. Би било полезно Столична община да публикува  и резултатите и научените уроци от подобни инициативи с цел да не се губи ценна  информация, важна за последващото разгръщане на разделното събиране на биоотпадъците  от домакинствата.  2. Достъпно разделно събиране в близост до дома  Инфографика: https://www.zazemiata.org/wp-content/uploads/2020/07/SmartWaste\_Sofia-  ZaZemiata-Gorichka\_2.jpg  3. Площадки за разделно предаване на отпадъци в кварталите  Инфографика: https://www.zazemiata.org/wp-content/uploads/2020/07/SmartWaste\_Sofia-  ZaZemiata-Gorichka\_3.jpg  4. Публична информация  Инфографика: https://www.zazemiata.org/wp-content/uploads/2020/07/SmartWaste\_Sofia-  ZaZemiata-Gorichka\_4.jpg  Все още липсва достатъчно ясна информация какво, къде и кога следва да се изхвърля. За  добър пример споделяме резултат от сътрудничество на За Земята с Район Витоша от 2020 г.  https://www.raionvitosha.eu/bg/chisto, където жителите могат да открият конкретна за квартала  си информация относно графиците на извозване и определените места и начини на предаване  на всички основни видове масово разпространени отпадъци, за които съществува  организирана система в София.  5. Дългосрочни мерки  Инфографика:  <https://www.zazemiata.org/wp-content/uploads/2%D0%B020/07/SmartWaste_Sofia-ZaZemiata-Gorichka_6.jpg>  На последно място, но не по важност, Видно от списъка с внесени предложения за местен референдум, опасността от изгарянето на отпадъци вълнува жителите на София повече от  всяка друга тема: <https://www.sofia.bg/register-of-municipal-referendums>. На Вашето внимание предлагаме допълнителна информация относно проблемите, свързани с предлаганата инсталация за изгаряне на отпадъци в София: <https://www.zazemiata.org/trash-city/> Защо изгарянето няма да реши проблемите на общините с отпадъците <https://www.zazemiata.org/no-burn-brief/> Допълнителни материали Становище по Програмата за управление на отпадъците на Столична община до 2028 г.  https://www.zazemiata.org/resources/upravlenie-otpaduci-stolichna-obshtina/  Наръчник за умно управление на отпадъците (2016 г.): https://www.zazemiata.org/wp-content/uploads/2019/02/Naruchnik-otpaduci-za\_zemiata-2016.pdf  Визия за отпадъците на София от 2017 г.: https://www.zazemiata.org/wp-content/uploads/2020/04/SofiaAlternativa\_NuleviOtpaduci-17.pdf  Екип Нулеви отпадъци към екологично сдружение За Земята остава на Ваше разположение за обсъждане на гореизложените и други конкретни предложение за подобряване на управлението на отпадъците на територията на Столична община. | **Направените предложения и коментари не се отнасят конкретно към план-сметката за 2024 г., а цялостно към управлението на отпадъците на СО.** | Съгласно чл. 66, ал. 2 от ЗМДТ Всички относими за календарната година разходи на общината за извършване на дейности по предоставяне на услугите по чл. 62, а именно:  1. събиране и транспортиране на битови отпадъци до съоръжения и инсталации за тяхното третиране;  2. третиране на битовите отпадъци в съоръжения и инсталации;  3. поддържане на чистотата на териториите за обществено ползване в населените места и селищните образувания в общината,  се включват в план-сметката за годината за всяка от посочените услуги и по източници на финансиране.  В този смисъл докладът на Столична община за план-сметката за 2024 г. съдържа информация за разходите по съответните услуги и конкретни дейности.  Съгласно чл. 66, ал. 3, т. 1 от ЗМДТ, План-сметката за годината се изготвя по образец и ред, определени с наредба на Министерския съвет, която към настоящия момент не е приета.  В допълнение на посочените по-горе нормативни основания практиката на Столична община надгражда същите, предоставяйки и отчет на разходите на общината за дейностите по предоставените услуги по чл. 62 от ЗМДТ. Предвид сроковете за подготовка и приемане на план-сметката, отчетът е за периода от м. януари до м. септември на текущата година.  В съответствие с изискванията на чл. 66 от ЗМДТ, проектът на решение за одобряване на план-сметката заедно с проектите на доклад и на план-сметката се публикуват за обществено обсъждане на интернет страницата на общината.  Съгласно чл. 52, ал. 9 от Закона за управление на отпадъците: „Кметът на общината информира ежегодно в срок до 31 март общинския съвет за изпълнението на програмата през предходната календарна година.“. В тази връзка и предвид че нормативната уредба не указва друго, годишните отчети се предоставят на вниманието на общинския съвет.  Данните, към които се насочва вниманието, са на национално ниво, за което Столична община няма отношение и същите са към 2016 г. Следва да се има предвид, че планираните разходи за поддържане чистотата на обществените площи са изчислени на база кратност на извършване на съответните дейности, както и цените по сключени договори в резултат от проведени открити процедури по реда на ЗОП.  Чл. 69 от Наредбата за управление на отпадъците и поддържане и опазване на чистотата на територията на Столична община, регламентира изискванията към „собственикът, ползвателят, лице, което фактически владее или държи недвижим имот или част от него, на чиято територия е образувано сметище е длъжен да организира почистването му“.  Съгласно дадените му правомощия да осъществява текущ, последващ и превантивен контрол, Столичен инспекторат поддържа регистър на замърсените частни имоти на територията на Столична община. При осъществяване на текущия контрол на територията, при установяване на нерегламентирани замърсявания на терени частна собственост, СИ предприема следното:   * Съставя се Констативен протокол придружен със снимков материал; * Изпраща писмо до кмета, на чиято територия е установено замърсяването за изясняване на собствеността; * На база предоставената информация за собственика/ците на имота/ите се изпращат писма - предписания за изпълнение на изискванията на чл. 67, ал. 1, т. 1 от горецитираната наредба, а именно предприемане на действия за почистване на имота и поддържане на чистота в него. * Извършва последващ контрол за изпълнение на предписанието и ако не е изпълнено съставя акт за установяване на административно нарушение /АУАН/.   Съгласно чл. 68, ал. 1 от Наредбата за управление на отпадъците и поддържане и опазване на чистотата на територията на Столична община, когато причинителят на замърсяване с неопасни отпадъци в имоти общинска собственост, не бъде установен в срок от 30 дни кметът или оправомощено от него длъжностно лице организира почистването на замърсяването. Ал. 2 допълва, че кметовете на райони предоставят на кмета на Столична община информация за установени замърсявания на територията на района, ежемесечно, в т.ч. размера на изразходваните от тях средства за почистените площи.  В тази връзка и в изпълнението на разпоредбите на чл.19, ал.3, т.15 от Закона за управление на отпадъците със **Заповед № СОА20-РД09-1441/05.03.2020 г. на Кмета на Столична община е регламентирано,** че кметовете на райони следва да създадат необходимата организация за предотвратяването на изхвърлянето на отпадъци на неразрешени за това места и/или създаването на незаконни сметища и организиране на почистването им, на територията на съответния район.  Съгласно т. 4 от същата Заповед: „Кметовете на районни администрации предоставят в Столична община информация за установени замърсявания на територията на района, ежемесечно, до 10-то число на следващия месец, в т.ч. размера на изразходваните средства за почистените площи.“  За всяко от изброените предложения Столична община е предприела действия като част са включени в Доклада за план-сметката – напр. доставка и разполагане на контейнери за хранителни и кухненски отпадъци, изграждане на площадки за безвъзмездно предаване на разделно събрани отпадъци от гражданите и др., като част от заложените за изпълнение мерки в Програмата за управление на отпадъци на Столична община за периода 2021-2028. |
| **Получени писма №СОА23-ВК66-10713-3/12.12.2023 г. от район Нови Искър, №СОА23-ВК66-10713-4/12.12.2023 г. от район Илинден, №СОА23-ВК66-10713-5/12.12.2023 г. от район Искър, №СОА23-ВК66-10713-6/12.12.2023 г. от район Овча Купел, №СОА23-ВК66-10713-7/12.12.2023 г. от район Изгрев, №СОА23-ВК66-10713-8/12.12.2023 г. от район Люлин, №СОА23-ВК66-10713-9/12.12.2023 г. от район Триадица, №СОА23-ВК66-10713-10/12.12.2023 г. от район Младост, №СОА23-ВК66-10713-11/12.12.2023 г. от район Подуене, №СОА23-ВК66-10713-12/12.12.2023 г. от район Кремиковци, №СОА23-ВК66-10713-13/12.12.2023 г. от район Слатина, №СОА23-ВК66-10713-14/13.12.2023 г. от район Студентски, №СОА23-ВК66-10713-15/13.12.2023 г. от район Възраждане, №СОА23-ВК66-10713-16/13.12.2023 г. от район Красно село, №СОА23-ВК66-10713-17/13.12.2023 г. от район Красна поляна, №СОА23-ВК66-10713-18/13.12.2023 г. от район Оборище, №СОА23-ВК66-10713-19/13.12.2023 г. от район Панчерево, №СОА23-ВК66-10713-20/13.12.2023 г. от район Надежда, №СОА23-ВК66-10713-21/13.12.2023 г. от район Връбница, №СОА23-ВК66-10713-22/13.12.2023 г. от район Лозенец, №СОА23-ВК66-10713-23/14.12.2023 г. от район Витоша, №СОА23-ВК08-17434/12.12.2023 г. от район Банкя, №СОА23-ВК08-17440/13.12.2023 г. от район Сердика, №СОА23-ВК08-17437/12.12.2023 г. от район Средец, Писмо №СОА23-ВК08-17801/19.12.2023 г. от Столичен инспекторат,**  **Доклад №СОА23-ВК66-11316/18.12.2023 г. от общински съветници Ася Тодорова, Димитър Данаилов и Пламен Данаилов.** | Съгласно получените писма от районните администрации необходимите им средства, които да бъдат заложени в план-сметката за 2024 г. за дейностите по биологично и битово почистване на междублокови пространства, районни градинки и зелени площи за всеки от районите са, както следва:  Район Средец - 296 701 лв.  Район Красно село - 1 308 180 лв.  Район Възраждане - 350 000 лв.  Район Оборище - 360 000 лв.  Район Сердика - 667 000 лв.  Район Подуяне -1 500 000 лв.  Район Слатина - 1 344 720 лв.  Район Изгрев - 605 973 лв.  Район Лозенец - 285 000 лв.  Район Триадица - 1 057 000 лв.  Район Красна Поляна - 860 000 лв.  Район Илинден - 595 844 лв.  Район Надежда - 1 000 000 лв.  Район Искър - 915 180 лв.  Район Младост - 1 251 000 лв.  Район Студентски - 555 700 лв.  Район Витоша - 661 304 лв.  Район Овча Купел - 442 000 лв.  Район Люлин - 1 387 113 лв.  Район Връбница - 672 000 лв.  Район Нови Искър - 1 032 528 лв.  Район Кремиковци - 1 040 129 лв.  Район Панчарево - 1 000 000 лв.  Район Банкя - 646 000 лв.  Общата необходима сума е в размер на 19 833 372 лв.  Писмата от районните администрации включват и дейности, касаещи озеленяване и ремонти, осигуряване на техника, поддръжка на детски площадки и други.  В писмо №СОА23-ВК08-17801/19.12.2023 г. от Столичен инспекторат се съдържат следните предложения за план-сметка 2024 г.:  1. Увеличен е дела на дейност „Механизирано метене на улици и площади“ по предложение на Столичен инспекторат;  2. Увеличен е дела на дейност „Механизирано миене с автоцистерна с маркуч“ по предложение на Столичен инспекторат;  3. Да се увеличат средствата за дейност „Събиране и транспортиране на битови отпадъци и биоотпадъци“;  4. Да се увеличат средствата за дейност „ Събиране на едрогабаритни отпадъци от домакинствата“;  Предложенията ни за увеличение са обобщени в таблица и са посочени в таблица. 1.  5. Считаме, че е от съществено значение да има разпределение и отчет на средствата за биологично и битово почистване на обекти от Зелената система на Столична община /паркове, градини и алейна растителност/ и за биологично и битово почистване на междублокови пространства, районни градинки и зелени площи.  Много често от районните кметове се предвиждат средства за косене на тревните площи с определена кратност /например 3 пъти годишно/, но има дъждовни години като 2023 г. и се наложи да се извършва косене повече от предвидената честота като 5 или 6 пъти в различните райони. Също така окосените треви, орязаните клони на дървета при кастрене и др. дейности, които се извършват от районните администрации трябва да са обезпечени с необходимият брой служители и транспортни средства, за да може отпадъците да се транспортират до Инсталацията Хан Богров, а не да се оставят по територията и да се извозват от фирмите изпълнители на дейностите по „Чистота“.  6. Средства следва да бъдат осигурени и за почистване и поддържане на детски, спортни площадки, както и почистване и подмяна на кошчетата в тях. Има райони като: Сердика, Изгрев, Триадица, Красна поляна, Илинден и Студентски, в които фирмите изпълнители обслужват тези кошчета, а не се извършва от районните администрации.  7. В т.2.3 от Раздел I на Доклада за План сметката не е посочено прогнозно колко от предвидените средства по план-сметката за 2022 г. ще бъдат разплатени до края на 2023 г. По тази точка трябва да докладва Дирекция „ПУДО“.  1    Във връзка с издръжката на Столичен инспекторат, същата се формира 50% от бюджета на  Столична община и 50% от план-сметката. По план-сметката за 2022г. са заложени 5 256 300 лв., като това е половината от  необходимите средства за издръжка. С приемането на бюджета за 2023 г. общия бюджет на Столичен инспекторат нараства до 11 652 902 лв. В план сметката за 2024г. заложената сума за 50% от издръжката е 6 603 549 лв., като това е ръст с малко над 13%. Предвид, че бюджета на СИ е разделен на две части, за издръжка и за работна заплати и  осигуровки, следва да се отбележи, че не е необходимо процентово увеличение за издръжката на Столичен инспекторат, която за 2023 г. е 2 409 335 и от нея са усвоени около  50%, като остатъка ще бъде върнат в Столична община. Предвид това, същата сума от 6 603 549 лв умножена по 2, след приемане и на бюджета за 2024 г., може да бъде разпределена като средствата за издръжка не се променят, а работната заплата и средствата за осигуровките се увеличат със 17%, без да се налага отпускане на по-голяма сума в план-сметката и бюджета. При невъзможност това да се служи, предлагам, съгласно целия бюджет на СИ за 2023 г., който е 11 652 902 лв. да бъде начислено увеличение със 17% и сумата в план-сметката да се промени на 6 816 947 лв. След приемане на план-сметката и бюджета за 2024г. с предоставените повишени проценти за възнаграждения, заплатите на инспекторите ще бъдат изравнени, за да се даде равен старт на служителите, а средствата предвидени за допълнителни възнаграждения, ще бъдат давани за постигнати резултати, като ще са обвързани със санкционната дейност. В бъдещ период и ново увеличение на заплатите, предвидено в план-сметка и бюджета за 2025 г., увеличението на заплатите и месечното възнаграждение може да се формира по същата формула, на база постигнатите резултати, санкционната дейност и над основното възнаграждение, вече равно за всички, може да се дава възнаграждение на база процент от съставените глоби.  В Доклад №СОА23-ВК66-11316/18.12.2023 г. от общински съветници Ася Тодорова, Димитър Данаилов и Пламен Данаилов се съдържат следните предложения относно план-сметката за 2024 г.:  5. Предложените суми за заплащане по: Проучване, проектиране, изграждане, поддържане, експлоатация, закриване и мониторинг на депа за битови отпадъци или други инсталации или съоръжения за обезвреждане, рециклиране и оползотворяване на битови отпадъци, включително отчисленията по чл.60 и чл.64 от ЗУО; Проучване, изграждане, закриване на депата за битови отпадъци са необосновано високи, като не е ясен икономическия ефект от заплащането им. Предлагаме да бъдат разгледани в посока намаление, като СО използва всички договорни и законови възможности за тази цел.  6. Предложените суми за заплащане по: Изграждане на фотоволтаична система за собствени нужди (ОП СПТО) са необосновано високи, значително се различават от пазарните стойности за изграждане на подобни системи. Предложената цена е в размер на 2,065 млн.лв. на MWh или за фотоволтаична система с номинална мощност 1809,4 kWp на обект ОП „Столично предприятие за третиране на отпадъци“ или на обща стойност 3 737 400 лв. Пазарната цена на подобни проекти би била не повече от 1,5 млн.лв. на MWh или за фотоволтаична система с номинална мощност 1809,4 kWp на обект ОП „Столично предприятие за третирани на отпадъци“ или на обща стойност 2 714 100 лв. Предлагаме да бъдат преразгледани в посока намаление като СО използва всички договорни и законови възможности за тази цел. | **Частично се приемат предложенията, касаещи план-сметката за 2024 г.** | Изготвено Допълнение към Доклад с вх.№СОА23-ВК66-10713/23.11.2023 г., публикувано на Портала за обществени обсъждания на Столична община.  <https://www.sofia.bg/w/%D0%9F%D0%BB%D0%B0%D0%BD-%D1%81%D0%BC%D0%B5%D1%82%D0%BA%D0%B0-%D0%B7%D0%B0-%D0%B4%D0%B5%D0%B9%D0%BD%D0%BE%D1%81%D1%82%D0%B8%D1%82%D0%B5-%D0%BF%D0%BE-%D1%81%D1%8A%D0%B1%D0%B8%D1%80%D0%B0%D0%BD%D0%B5-%D0%B8%D0%B7%D0%B2%D0%BE%D0%B7%D0%B2%D0%B0%D0%BD%D0%B5->  Относно исканията в писмата на районните администрации на средства за дейности, касаещи озеленяване и ремонти, осигуряване на техника, поддръжка на детски площадки и други, следва да се има предвид, че същите не попадат в обхвата на дейностите в план-сметката. |

¹Таблица дейности към писмо №СОА23-ВК08-17801/19.12.2023 г. от Столичен инспекторат



1. **Анализ за резултатите от процеса на обществено консултиране**
   1. Осъществени дейности

Във връзка с чл.69, ал.2 от Административнопроцесуалния кодекс, проектът на решение за одобряване на план-сметката заедно с проектите на доклад и на план-сметката са публикувани за обществено обсъждане на интернет страницата на общината.

Обществените консултации имаха за цел да се съберат мнения от всички заинтересовани граждани или организации и по-специално осигуряването на отворен и ясен за гражданите процес на вземане на решения от местната власт, в резултат на което да се стигне до приемането на по-устойчиви и обществено признати решения и политики на местно ниво.

* 1. Форми на консултиране

Обществените консултации се проведоха под формата на писмени консултации.

Писмените консултации се проведоха в периода от 23.11.2023 до 23.12.2023 г. Писмени становища, мнения и коментари можеха да бъдат подавани в деловодството на Столична община, ул. „Московска“ № 33 или на следните e-mail адреси: maria.petrova@inspectorat-so.org и iveta.tsvetkova@sofia.bg. Всички постъпили становища и коментари са публикувани на Единния портал за обществени консултации на Столична община. Място на публикуване на отговори: https://www.sofia.bg/public-discussions.

* 1. Участници

Заинтересовани страни и техни становища, взели участие в писмените консултации, са публикувани на Единния портал за обществени консултации на Столична община.

* 1. Споделени мнения, предложения и коментари

Постъпили въпроси, коментари, препоръки, предложения по време на писмените консултации са видими в т. 1 от настоящата справка.

* 1. Приети и отхвърлени предложения с аргументи

Приети и отхвърлени предложения с аргументи по време на писмените консултации са видими в т. 1 от настоящата справка.